## Lignelsen om den barmhjertige samaritaner (Lukas 10, 25-37)

[**v25**](javascript:%20ShowBibleChapterNotes('note23');)  Da rejste en lovkyndig sig og ville sætte Jesus på prøve og spurgte ham: »Mester, hvad skal jeg gøre for at arve evigt liv?« [**v26**](javascript:%20ShowBibleChapterNotes('note24');)  Han sagde til ham: »Hvad står der i loven? Hvad læser du dér?« [**v27**](javascript:%20ShowBibleChapterNotes('note25');)  Manden svarede: »Du skal elske Herren din Gud af hele dit hjerte og af hele din sjæl og af hele din styrke og af hele dit sind, og din næste som dig selv.« [**v28**](javascript:%20ShowBibleChapterNotes('note26');)  Jesus sagde: »Du har svaret rigtigt. Gør det, så skal du leve.« **v29**  Men han ville retfærdiggøre sig selv og spurgte Jesus: »Hvem er så min næste?« **v30**  Jesus svarede og sagde: »En mand var på vej fra Jerusalem ned til Jeriko og faldt i hænderne på røvere. De trak tøjet af ham og slog ham, så gik de og lod ham ligge halvdød. **v31**  Tilfældigvis kom en præst den samme vej; han så manden, men gik forbi. **v32**  Det samme gjorde en levit, der kom til stedet; også han så ham og gik forbi. **v33**  Men en samaritaner, som var på rejse, kom hen til ham, og han fik medynk med ham, da han så ham. **v34**  Han gik hen og hældte olie og vin i hans sår og forbandt dem, løftede ham op på sit ridedyr og bragte ham til et herberg og sørgede for ham. **v35**  Næste dag tog han to denarer frem, gav værten dem og sagde: Sørg for ham, og hvad mere du lægger ud, vil jeg betale dig, når jeg kommer tilbage. **v36**  Hvem af disse tre synes du var en næste for ham, der faldt i røvernes hænder?« **v37**  Den lovkyndige svarede: »Han, som viste ham barmhjertighed.« Og Jesus sagde: »Gå du hen og gør ligeså!«

**~ ~ ~ ~ ~ ~ ~ ~ ~ ~ ~ ~   
  
Lignelsen om den fortabte søn  
(Lukas 15, 11-32)**

**v11**  Han sagde også: »En mand havde to sønner. **[v12](javascript:%20ShowBibleChapterNotes('note7');)**  Den yngste sagde til faderen: Far, giv mig den del af formuen, som tilkommer mig. Så delte han sin ejendom imellem dem. **[v13](javascript:%20ShowBibleChapterNotes('note8');)**  Nogle dage senere samlede den yngste alt sit sammen og rejste til et land langt borte. Der ødslede han sin formue bort i et udsvævende liv; **v14**  og da han havde sat det hele til, kom der en streng hungersnød i landet, og han begyndte at lide nød. **v15**  Han gik så hen og holdt til hos en af landets borgere, som sendte ham ud på sine marker for at passe svin, **v16**  og han ønskede kun at spise sig mæt i de bønner, som svinene åd, men ingen gav ham noget. **[v17](javascript:%20ShowBibleChapterNotes('note9');)**  Da gik han i sig selv og tænkte: Hvor mange daglejere hos min far har ikke mad i overflod, og her er jeg ved at sulte ihjel. **[v18](javascript:%20ShowBibleChapterNotes('note10');)**  Jeg vil bryde op og gå til min far og sige til ham: Far, jeg har syndet mod himlen og mod dig. **v19**  Jeg fortjener ikke længere at kaldes din søn; lad mig gå som en af dine daglejere.

**[v20](javascript:%20ShowBibleChapterNotes('note11');)**  Så brød han op og kom til sin far. Mens han endnu var langt borte, så hans far ham, og han fik medynk med ham og løb hen og faldt ham om halsen og kyssede ham. **v21**  Sønnen sagde til ham: Far, jeg har syndet mod himlen og mod dig. Jeg fortjener ikke længere at kaldes din søn. **v22**  Men faderen sagde til sine tjenere: Skynd jer at komme med den fineste festdragt og giv ham den på, sæt en ring på hans hånd og giv ham sko på fødderne, **v23**  og kom med fedekalven, slagt den, og lad os spise og feste. **[v24](javascript:%20ShowBibleChapterNotes('note12');)**  For min søn her var død, men er blevet levende igen, han var fortabt, men er blevet fundet. Så gav de sig til at feste.

**v25**  Men den ældste søn var ude på marken. Da han var på vej hjem og nærmede sig huset, hørte han musik og dans, **v26**  og han kaldte på en af karlene og spurgte, hvad der var på færde. **v27**  Han svarede: Din bror er kommet, og din far har slagtet fedekalven, fordi han har fået ham tilbage i god behold. **v28**  Da blev han vred og ville ikke gå ind. Hans far gik så ud og bad ham komme ind. **v29**  Men han svarede sin far: Nu har jeg tjent dig i så mange år og aldrig overtrådt et eneste af dine bud; men mig har du ikke givet så meget som et kid, så jeg kunne feste med mine venner. **v30**  Men din søn dér, som har ødslet din ejendom bort sammen med skøger – da han kom, slagtede du fedekalven til ham. **v31**  Faderen svarede: Mit barn, du er altid hos mig, og alt mit er dit. **v32**  Men nu burde vi feste og være glade, for din bror her var død, men er blevet levende igen, han var fortabt, men er blevet fundet.«